CELEX: 62014CN0536
Language: el
Date: 2014-11-25 00:00:00
Title: Υπόθεση C-536/14: Προσφυγή της 25ης Νοεμβρίου 2014 — Ευρωπαϊκή Επιτροπή κατά Μεγάλου Δουκάτου του Λουξεμβούργου

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/14
            
         Προσφυγή της 25ης Νοεμβρίου 2014 — Ευρωπαϊκή Επιτροπή κατά Μεγάλου Δουκάτου του Λουξεμβούργου
   (Υπόθεση C-536/14)
   (2015/C 034/16)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Hottiaux, L. Nicolae)
   
      Καθού: Μεγάλο Δουκάτο του Λουξεμβούργου
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Μεγάλο Δουκάτο του Λουξεμβούργου:
               
                           —
                        
                        
                           μη έχοντας πραγματοποιήσει και κοινοποιήσει τις αναλύσεις των αγορών 7 και 14 της συστάσεως 2003/311/ΕΚ (1) και των αγορών 1 και 6 της συστάσεως 2007/879/ΕΚ (2) εντός των τριών ετών από τη λήψη των προηγουμένων μέτρων σχετικά με τις επίμαχες αγορές και μη έχοντας κοινοποιήσει στην Επιτροπή αιτιολογημένη πρόταση παρατάσεως της προθεσμίας αυτής,
                        
                     
                           —
                        
                        
                           και μη έχοντας ζητήσει τη συνδρομή του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) για να ολοκληρώσει τις αναλύσεις των επίμαχων αγορών,
                        
                     παρέβη τις υποχρεώσεις που υπέχει από το άρθρο 16, παράγραφοι 6 και 7, της οδηγίας 2002/21/ΕΚ (3) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο), όπως τροποποιήθηκε με την οδηγία 2009/140/ΕΚ (4) του Ευρωπαϊκού Κοινοβουλίου και του Συμβουλίου της 25ης Νοεμβρίου 2009·
            
         
               —
            
            
               να καταδικάσει το Μεγάλο Δουκάτο του Λουξεμβούργου στα δικαστικά έξοδα.
            
         
      Ισχυρισμοί και κύρια επιχειρήματα
   
   Πρώτον, η Επιτροπή προσάπτει στο Μεγάλο Δουκάτο του Λουξεμβούργου ότι δεν πραγματοποίησε και δεν κοινοποίησε τις αναλύσεις των αγορών 7 και 14 της συστάσεως 2003/311/ΕΚ, αφενός, και των αγορών 1 και 6 της συστάσεως 2007/879/ΕΚ, αφετέρου, εντός των τριών ετών από τη λήψη των προηγουμένων μέτρων σχετικά με τις επίμαχες αγορές.
   Δεύτερον, η Επιτροπή προσάπτει στο Μεγάλο Δουκάτο του Λουξεμβούργου ότι δεν ζήτησε τη συνδρομή του BEREC εμπροθέσμως ώστε να ολοκληρώσει τις αναλύσεις των σχετικών αγορών και να λάβει τα επιβεβλημένα ρυθμιστικά μέτρα.
   
      (1)  Σύσταση της Επιτροπής 2003/311/ΕΚ, της 11ης Φεβρουαρίου 2003, για τις αγορές προϊόντων και υπηρεσιών στον τομέα των ηλεκτρονικών επικοινωνιών που επιδέχονται εκ των προτέρων ρύθμιση σύμφωνα με την οδηγία 2002/21/EΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 114, σ. 45).
   
      (2)  Σύσταση της Επιτροπής 2007/879/ΕΚ, της 17ης Δεκεμβρίου 2007, αναφορικά με σχετικές αγορές προϊόντων και υπηρεσιών στον τομέα των ηλεκτρονικών επικοινωνιών, οι οποίες επιδέχονται εκ των προτέρων κανονιστική ρύθμιση, σύμφωνα με την οδηγία 2002/21/ΕΚ του Ευρωπαϊκού Κοινοβουλίου και του Συμβουλίου σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 344, σ. 65).
   
      (3)  ΕΕ L 108, σ. 33
   
   
      (4)  ΕΕ L 337, σ. 37.